Neuveriteľné! Tak po troch rokoch sa zas vidíme. Ona má za sebou Nový Zéland a ja pôrod. Skrátka každá sme sa ocitli na nejakej novej etape života, zas sa nám skrížili cesty.
Veď človek len tak nezabudne na tie studené dni v Neapole. V starom byte na ktorom bola dobrá asi len tak poloha. Inak tam boli rôzne doteraz nevídané vymoženosti. Napríklad také hrubé storočné steny, cez ktoré vraj nemala prejsť žiadna zima, teda podľa majiteľky. Ďalej internet v okne, či rúra vedená cez sklenené okno na dverách kúpelne. Mohla by som o tom rozprávať do rána.
Kde mohol človek toto zažiť? Chcela by som týmto poďakovať Európskej Únii. Myslím, že projekt Erasmus je jeden z mála, ktorý sa jej vydaril. Aspoň tam, v Neapole, na námestíčkach sa prehlbovali medzinárodné vzťahy, ktoré trvajú dodnes. A to músim povedať, že veľmi úprimné. Veď kde sa dajú prehĺbiť vzťahy viac ako pri pive, či pre vážnych témach erasmákov.
Dnes sme si zaspomínali, zasmiali sa. Neapolská zima utužila náš vzťah a ten odoláva aj dlhoročnému odlúčeniu.
Preto odkazujem všektým vysokoškolákom, ak môžete využite to! Už nikdy nebudete ako predtým, budete erasmákom a to navždy!